ร้านนี้มีขาย 2 อย่างคือ ก๋วยจั๊บน้ำใส กับ โจ๊ก  ...  ที่ป้ายหน้าร้านเค้าเขียนไว้ว่า ก๋วยจั๊บน้ำใส "ไม่ต้องไปถึงเยาวราช" ไม่รู้ว่าจะสื่อว่าอร่อยแบบที่เยาวราชหรือว่าเป็นร้านที่มาจากเยาวราช  ส่วนโจ๊กก็เขียนไว้ว่าเป็น โจ๊กดินแดง ก็ไม่รู้ว่ามาจากดินแดงหรือไง (สรุปคือ ไม่รู้ประวัติอะไรเลย แถมไม่ได้ถามเจ้าของร้านด้วย ฮ่าๆ)

โจ๊กที่นี่มีให้ใส่ทั้งไข่ไก่ ไข่เยี่ยวม้า ไข่เค็ม แต่ที่พิเศษหน่อยก็ โจ๊กหมูกรอบ  แต่วันนี้ลองสั่งโจ๊กใส่ไข่เยี่ยวม้ามาลองดูก่อน

[โจ๊กใส่ไข่เยี่ยวม้า]
ข้าวเนียนหอมตามที่โฆษณาไว้จริง  แต่ผมว่ารสชาติมันไม่โดนแฮะ หมูนุ่มก็นุ่มเหมือนร้านอื่นๆ   ส่วนตับก็ชิ้นเล็กและบางไป ออกรสขมหน่อยๆ


สรุปคือไม่ประทับใจโจ๊กครับ  เลยต้องสั่ง หมูกรอบ มาลองซะหน่อย  ทำให้รู้ว่าพลาดไปซะแล้ว จริงๆ ชามแรกน่าจะสั่ง "โจ๊กหมูกรอบ" มากกว่าแฮะ เพราะหมูกรอบร้านนี้ใช้ได้เลย อาจจะแพงไปนิด จานละ 40 บาท ได้หมูกรอบชิ้นเล็กๆ มา 10 กว่าชิ้นเอง


ปล. เพิ่งรู้ว่าถ้าทานไข่เยี่ยวม้าแล้วดื่มเป๊ปซี่ตาม รสชาติจะขมมากกกก ควรหลีกเลี่ยง ฮ่าๆ 